မင်ဒါနာအိုကျွန်း

မင်ဒါနာအိုကျွန်း (Mindanao) သည် ဖိလစ်ပိုင်နိုင်ငံ၏ အဓိကကျွန်းစုကြီး သုံးခုအနက် တစ်ခုဖြစ်သည်။ ၎င်းသည် ဖိလစ်ပိုင်နိုင်ငံ၏ အလှမ်းဆုံး တောင်ဘက်စွန်းကျွန်းကြီးဖြစ်ပြီး မွတ်စလင်ဘာသာဝင် အများစု နေထိုင်ရာ ဖိလစ်ပိုင်နိုင်ငံ၏ တစ်ခုတည်းသော ကျွန်းလည်းဖြစ်သည်။ မင်ဒါနာအိုကျွန်းသည် မလေးရှားနိုင်ငံ၊ ဆာဘား (Sabah) ပြည်နယ်၏ အရှေ့မြောက်ဘက်တွင် တည်ရှိသည်။ ၂၀၂၀ ခုနှစ် လူဦးရေသန်းခေါင်စာရင်းအရ မင်ဒါနာအိုကျွန်း၏ လူဦးရေမှာ ၂၆,၂၅၂,၄၄၂ ဦး ရှိပြီး၊ တစ်ကျွန်းစုလုံး၏ ခန့်မှန်းလူဦးရေမှာ ၂၀၂၄ ခုနှစ်အထိ ၂၇,၃၈၄,၁၃၈ ဦး ရှိပါသည်။ မင်ဒါနာအိုကို စီမံခန့်ခွဲမှုဒေသ ခြောက်ခုဖြင့် ဖွဲ့စည်းထားပြီး ၎င်းတို့မှာ - ဇမ်ဘိုအန်ဂါကျွန်းဆွယ်ဒေသ (Zamboanga Peninsula)၊ မြောက်ပိုင်းမင်ဒါနာအိုဒေသ (Northern Mindanao)၊ ကာရာဂါဒေသ (Caraga)၊ ဒါဗာအိုဒေသ (Davao region)၊ ဆော့ခ်ဆာဂျင်ဒေသ (Soccsksargen) နှင့် ဘန်ဆာမိုရို ကိုယ်ပိုင်အုပ်ချုပ်ခွင့်ရဒေသ (Bangsamoro) တို့ဖြစ်ကြသည်။ ၂၀၂၀ ခုနှစ် လူဦးရေသန်းခေါင်စာရင်းအရ ဒါဗာအိုမြို့ (Davao City) သည် လူဦးရေ ၁,၇၇၆,၉၄၉ ဦးဖြင့် ထိုကျွန်းပေါ်တွင် လူဦးရေအများဆုံးမြို့ဖြစ်ပြီး၊ ၎င်း၏နောက်တွင် ဇမ်ဘိုအန်ဂါမြို့ (Zamboanga City - လူဦးရေ ၉၇၇,၂၃၄ ဦး)၊ ကာဂါယန်ဒီအိုရိုမြို့ (Cagayan De Oro - လူဦးရေ ၇၂၈,၄၀၂ ဦး)၊ ဂျင်နရယ်ဆန်တို့စ်မြို့ (General Santos - လူဦးရေ ၇၂၂,၀၅၉ ဦး)၊ ဘူတွန်မြို့ (Butuan - လူဦးရေ ၃၇၂,၉၁၀ ဦး) နှင့် ကိုတာဘာတိုမြို့ (Cotabato City - လူဦးရေ ၃၂၅,၀၇၉ ဦး) တို့က အစဉ်လိုက် အသီးသီး လိုက်ပါလျက်ရှိသည်။ ကိုးကား